151. löggjafarþing 2020–2021.

Þingskjal 748 — 434. mál.

Svar

forsætisráðherra við fyrirspurn frá Albertínu Friðbjörgu Elíasdóttur
um hlutfall starfa utan ráðuneytis vegna COVID-19-faraldursins.

Fyrirspurnin hljóðar svo:

Hversu hátt hlutfall starfsmanna ráðuneytisins hefur sinnt störfum sínum utan ráðuneyt
isins að hluta eða öllu leyti vegna COVID-19-faraldursins?

Til að tryggja sóttvarnir í forsætisráðuneytinu og órofa starfsemi hefur flestum starfs
mönnum ráðuneytisins verið gert að vinna að heiman, a.m.k. að hluta, á því tímabili sem heimsfaraldur COVID-19 hefur staðið yfir. Hefur starfsmönnum á einstökum sviðum m.a. verið skipt upp í sóttvarnateymi sem skiptast á að vinna að heiman og á starfsstöð. Á þetta við um nær öll störf í ráðuneytinu ef frá eru talin störf við öryggisvakt, veitingaþjónustu og slíkt. Hlutfall starfsmanna forsætisráðuneytisins sem unnið hefur að heiman að hluta á um
ræddu tímabili er um 70%.